কলিয়াবৰ মহকুমাৰ অন্তৰ্গত ননৈ চাহ বাগিচাত আজি অৰ্থাৎ শনিবাৰে যক্ষ্মা ৰোগৰ ওপৰত এখন সজাগতা সভা আৰু এক চিকিৎসা প্ৰদান শিবিৰ অনুষ্ঠিত কৰা হয়।
ননৈ চাহ বাগিচাত এমালগেমেটেড প্ৰাইভেট লিমিটেডৰ দ্বাৰা অনুষ্ঠিত গাম্ভীৰ্য্যপূৰ্ণ সজাগতা সভাখনত ৰাজ্যিক যক্ষ্মা বিষয়ববীয়া, জিলা যক্ষ্মা বিষয়ববীয়াসকলৰ লগতে কলিয়াবৰ মহকুমাৰ মহকুমাধিপতি বিতুপন নেওগ, দণ্ডাধীশ ঋতুপল্লৱ বৰুৱাৰ লগতে এমালগেমেটেড প্ৰাইভেট লিমিটেডৰ অন্তৰ্গত বাগিচাসমূহৰ বিষয়ববীয়াসকল উপস্থিত আছিল।
চিকিৎসা শিবিৰটোত এখন উন্নত মানৰ ভ্ৰাম্যমান বাহনৰ জৰিয়তে ননৈ চাহ বাগিচাৰ লগতে কেলিডেন আৰু শাকমুঠীয়া চাহ বাগিচাৰ পৰা অহা যক্ষ্মা ৰোগৰ ৰোগীসকলক চিকিৎসা প্ৰদান কৰা হয়।
উল্লেখযোগ্য যে বৰ্তমানলৈকে মুঠ এঘাৰজন যক্ষ্মা ৰোগী চিনাক্ত কৰাৰ লগতে এই ৰোগীসকলক সম্পূৰ্ণ বিনামূলীয়াকৈ চিকিৎসা প্ৰদান কৰা হ'ব বুলি উপস্থিত বিষয়াসকলে জানিবলৈ দিয়ে।
আনহাতে, 'যক্ষ্মা ভাগাও বাগান বচাও' মূল মন্ত্ৰ হিচাপে লৈ আয়োজিত সভাখনত ২০২৫ চনৰ ভিতৰত এ পি পি এলৰ অন্তৰ্গত বাগিচাসমূহৰ পৰা যক্ষ্মা ৰোগ সম্পূৰ্ণ ৰূপে নাইকিয়া হ'ব বুলি মত প্ৰকাশ কৰে বাগিচাৰ বিষয়ববীয়াসকলে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
